open-index/open-wikipedia-markdown huggingface dataset:
Cuthred Wessex

**Cuthred Wessex** a voe roue Wessex eus 740 (739 hervez Simeon Durham, 741 hervez John Worcester) betek 756. War-lerc'h Æthelheard Wessex - ur c'har dezhañ, e vreur matreze - e teuas. En ur mare ma oa Mercia rouantelezh galloudusañ bro-Saoz ez eas da roue Cuthred ha posupl eo e voe skoazelet Cuthred gant Æthelbald Mercia e deroù e ren Stourn a rejont alies an divv riez avat met sujet da Æthelbald Mercia e chomas war a seblant ha rediet e voe da vrezeliñ evitañ ouzh ar gembreiz e 743.

Ret e voe da gCuthred enebiñ ouzh emsavadeg Æthelhun e 750 ha lazhet e voe an aetheling Cynric e 748. E 752 e teuas a-benn da faezhañ Mercia en Emgann Battle Edge ha gounid a reas frankiz e rouantelezh. Ouzh ar gerneveuriz e stourmas e 753 ivez.

## Daveoù

## Levroniezh

**Andonoù reizh**

* (1991 edition: ISBN 1-871615-45-3)
*Bede, *[[Ecclesiastical History of the English People]].* Translated by Leo Sherley-Price, revised R.E. Latham, ed. D.H. Farmer. London: Penguin, 1990. ISBN 0-14-044565-X
*
*

'

**Testenoù arall**

* (2003 edition: ISBN 0-521-83085-0)
*
*
*
*
*
*
Aozadur Komunour Gres

**Aozadur Komunour Gres** (e gresianeg: Κομμουνιστική Οργάνωση Ελλάδας: ΚΟΕ) a 'zo anv ur strollad komunour maoour bihan oberiant e Gres bet krouet e 2003.

Krouet e oa bet Aozadur Komunour Gres pa'c'h eas kuit lod eus izili Aozadur Marksourion-Leninourion Gres (AM-LG) en em disrannet d'e dro diouzh Strollad Komunour Gres e 1964 o sevel a-enep d'an adwelouriezh soviedel. En em disrannañ a reas AM-LG e div lodenn d'e dro abalamour da bep o sav-poent e-keñver Tezenn an Tri Bed ha gant ez-izili eus unan eus an div lodenn-se, Strollad Komunour Gres (marksour-leninour) e oa bet savet Aozadur Komunour Gres da heul meur a gudenn diabarzh degouezhet er bloavezhioù 1980.

Gant an dud savet gante da c'houde Aozadur Komunour Gres e oa bet krouet gante da gentañ e 1984 Α/συνέχεια ("A/synec'hia"), gantañ da bal klask adsevel al luskad komunour diwar diazezoù nevez.

Savet eo bet un doare sindikad (talbenn al labourerion/ezed) gant Aozadur Kumunour Gres gantañ da anv "Unvaniezh ar Labourerion" (Ένωση Εργαζομένων)https://web.archive.org/web/20080117162721/http://www.enosi-ergazomenon.gr/index.php?option=com_frontpage&Itemid=1 hag ivez un talbenn studierion/ezed "Stummadurioù an Tu-Kleiz" (Αριστερά Σχήματα)https://web.archive.org/web/20080216012228/http://aristerasximata.gr/index.php?option=com_content&task=view&id=12&Itemid=33. Gant an aozadur studierion/ezed-se e oa bet savet da c'houde "Unvaniezh an Tu-Kleiz" (Αριστερή Ενότητα)https://web.archive.org/web/20080216012233/http://aristerasximata.gr/index.php?option=com_content&task=view&id=13&Itemid=34, ur strollad bodet ennañ meur a aozadur studierion/ezed eus an tu-kleiz a-du gant linenn bolitikel Kengevredad an Tu-Kleiz Radikal (Συνασπισμός Ριζοσπαστικής Αριστεράς: ΣΥΡΙΖΑ).

Embannet e vez div wezh bep miz ar gelaouenn anvet Αριστερά! ("Tu-kleiz!")., deuet er-maez e miz C'hwevrer 1996 evit ar wezh kentañ evel ur gelaouenn viziek.

## Disoc'hoù er mouezhiadegoù

* Dilennadegoù Parlamant Gres 2000 a-gevret gant the KOE and the Strollad Komunour Marksour-Leninour Gres: 5.866 mouezh.

Dont a reas AKG da vezañ ezel eus Kengevredad an Tu-Kleiz Radikal (ΣΥΡΙΖΑ) d'an 20 a viz Mezheven 2007 ha tapet gante an disoc'hoù gwellañ e dilannadegoù Parlamant Gres 2007 el lec'hioù-mañ da heul:

* Aitoloakarnania (Αιτωλοακαρνανία: 1añ renk): 1.126 mouezh
* Ac'haia (Ἀχαΐα: 2l renk): 2.628 mouezh
* Thessaloniki (Θεσσαλονίκη: 2l renk): 2.165 mouezh
* Larisa (Λάρισα: 3de renk): 1.294 mouezh
* Attiki (Αττική: 3de renk): 4.022 mouezh
* Piraias (Πειραιάς: 3de renk): 1.958 mouezh

## Darempredoù etrebroadel
Ezel eo Aozadur Komunour Gres eus Kuzuliadeg Etrebroadel ar strolladoù hag Aozadurioù Marksour-Leninour (ICMLPO), unan eus izili kentañ founding Kuzuliadeg Strolladoù Komunour hag Strolladoù Labourerion ar Balkanoù (CCWPB), hag ivez unan eus izili kentañ an Egor Enep-impalaerouriezhel e diabarh Forom Sokial Europa.

## Notennoù

## Liammoù diavaez
* Lec'hienn ofisiel ar Strollad
* Istor A/Synec'hia (pdf)
* Lec'hienn ofisiel Kuzuliadeg Etrebroadel ar strolladoù hag Aozadurioù Marksour-Leninour (ICMLPO)
* Lec'hienn ofisiel Kuzuliadeg Strolladoù Komunour hag Strolladoù Labourerion ar Balkanoù (CCWPB)
Anaoue

An **anaoue** a vez lakaet war un den pa vez sachet, pe taolet warnañ tamalloù ha rebechoù an holl. Komzet e vez alies eus teurel an anaoue war unan bennak.

## Relijion
Ur ster relijiel zo d'ar ger, hag anv zo pe eus ur c'hinnig, pe eus un aberzhidigezh, evel gant tud Hellaz pe Roma gozh. Adalek mare an Testamant Nevez avat ez eus kaoz eus ur mallozh taolet war ur gelennadurezh pe un den, pa vez disivouderezh pe emzalc'h euzhus hervez an Iliz. Er ster-se eo e vez implijet ar ger hiriv an deiz.

### Relijion gatolik
E Kentañ Sened-Iliz Braga, en 561-563, e voe disklêriet anaoue an disivouderien.

Betek Sened-meur Vatikan I ez eus bet diskleriet anaoueoù gant an iliz katolik.

#### Daveoù
E-touez menegoù an anaoue er skriturioù setu skouerioù :

*En Testamant kentañ : Levr an Adlezenn **13** 13-19 : 
"Mar klevez en unan eus da gêrioù, en devo an Aotroù ,da Zoue, roet dit da chom enno, (un den) o lavarout : dont a ra paotred, hailhoned, eus du-se, hag e tistroont annezidi ar c'hêrioù en ur lavarout : deomp da servijout doueed all a n'anavezit ket, e ri un enklask, e furchi,  e c'houlennati ervat, ha mar d-eo gwirion-rik an dra-se, e reer an euzhusted-se en ho touez, e lazhi annezidi ar gêr-se gant barvenn ar c'hleze, hag ec'h **anaouei** anezhi, ha kement tra a zo enni, hag he chatal, gant barvenn ar c'hleze ; hag hec'h holl zibourc'hioù a zastumi e kreiz he leurenn, hag e tangwalli ar gêr hag hec'h holl zibourc'hioù a-grenn evit an Aotroù, da Zoue. Hag e vo ur c'harn peurbad ha ne vo ken adsavet. Ha ne stago ez torn netra eus an **anaoue**, ma tistroio an Aotroù eus gwrez e gonnar, ha ma raio dit truez, ma truezo ouzhit ha ma kresko ac'hanout evel m'en devoa touet d'az tadoù, mar sentez ouzh mouezh an Aotroù, da Zoue, en ur virout e holl c'hourc'hemennoù a gemennan dit hiziv, en ur ober ar reizhder ouzh daoulagad an Aotroù, da Zoue." (Troidigezh gant Per ar Gall ha Job Lec'hvien, An Tour-Tan 1981).

Dont a ra ar ger hebraek eus ur wrizienn (*herem*) a dalv "lakaat a-gostez", "berzañ ouzh pep implij disakr"

*En Eil Testamant : Oberoù an Ebestel **23** 12
"Pa voe deuet an deiz, ec'h aozas ar Yuzevion ur guzuliadeg oc'h en em ouestlañ dindan **anaoue**, da chom hep debriñ nag evañ, ken n'o devefe lazhet Paol." (Troidigezh didan renerezh Maodez Glanndour, Al Liamm , 1971

## Notennoù
Filip Đorđević

**Filip Đorđević** (serbeg, lizherenneg kirillek: Филип Ђорђевић, distaget: /dʑordʑeʋiʨ/) a zo ur c'hoarier mell-droad bet ganet d'an 28 a viz Gwengolo 1987 e Belgrad. Tager eo e skipailh mell-droad SS Lazio.

## Kluboù
*2005-2006 : Steredenn ruz Belgrad 
*2006-2007 : FK Rad Belgrad 
*2007-2008 : Steredenn ruz Belgrad 
*2008-2014 :  
* Abaoe miz Meurzh 2014 :
Libramont-Chevigny

** Libramont-Chevigny** (walloneg :*Libråmont*) zo ur gumun e proviñs Luksembourg e Belgia.


Libramont-Chevigny Luxembourg Belgium Map.svg|Lec'hiadur


## Douaroniezh
* Gorread :179,21  km²
* Poblañs (2022) : 11 598 a dud
* Stankter : 65 den/km²
Aozadur Komunourion Marksour-Leninour Gres

**Diwallit**: Disheñvel eo ar Strollad-mañ diouzh Aozadur Marksourion-Leninourion Gres

**Aozadur Komunourion Marksour-Leninour Gres (AKM-LG)** (e gresianeg: Οργάνωση Κομμουνιστών Μαρξιστών-Λενινιστών Ελλάδας: OKMLE) a 'oa anv ur strollad komunour bihan e Gres bet krouet e miz Genver 1982.

Difennet e veze gantañ linenn bolitikel Strollad Labour Albania.

Krouet e oa bet ar Strollad e 1993 p'en em deuzas Luskad evit Strollad Komunour Unvan Gres bet savet gant tud aet kuit eus Strollad Komunour Gres da geñver 1953-1956 o sevel a-enep da d'an adwelouriezh soviedel hag a-du gant linenn bolitikel Nikolaos "Nikos" Zac'hariadis gant komunourion c'hresianek en harlu en Unaniezh Soviedel ha e broioù sokialour all, ez-kadourion hag ofisierion Talbenn Dishualded Broadel (EAM)-Arme Dishualded Pobl Gres (ELAS).

Embannet e veze gant ar Strollad ar gelaouenn viziek Επανάσταση ("Dispac'h").

Chom a reas ar Strollad hep kemer perzh er mouezhiadegoù.

## Liammoù diavaez
* http://okmle.blogspot.com Blog gant pennadoù tennet diwar ar gelaouenn Επανάσταση ("Dispac'h") ha danvezioù all embannet gant Aozadur Komunourion Marksour-Leninour Gres
Aozadur evit Adsevel Strollad Komunour Gres

An **Aozadur evit Adsevel Strollad Komunour Gres** (e gresianeg: Οργάνωση για την Ανασυγκρότηση του Κομουνιστικού Κόμματος Ελλάδας: OAKKE) a 'zo anv ur strollad komunour bihan oberiant e Gres bet krouet e 1985 da heul meur a disrann e diabarzh al luskad maoour e Gres.

Sevel a reas krenn a-enep da bolitikerezh an Unvaniezh Soviedel diazezet war an adwelouriezh hag ivez hiziv a-enep da bolitikerezh Rusia. Diouzh an tu all, e sav a-du gant an industrializadur rak hervezañ ec'h eo ret an industrializadur evit gallout diorren diwarnañ ar proletariad ha diwarnañ d'e dro e c'hello bezañ kaset war-raok an dispac'h sokialour.

Hervez Aozadur evit Adsevel Strollad Komunour Gres (AASKG) e laboure an Unvaniezh Soviedel evit kas d'an traoñ al luskad kleizour gwirion dre ar bed-holl evit gallout staliañ eno ur renad hollvedel diazezt war an impalaeriezh rusek dres evel ma klaske ober Hitler araoze..

Sevel a ra a-du AASKG gant dieubidigezh Tchetchnia e-keñver Kevread Rusia

## Disoc'hoù er mouezhiadegoù
Abaoe 1985 en deus kemeret perzh er mouezhiadegoù, koulz en dilennadegoù evit Parlamant Gres hag evit re Parlamant Europa evit stourm, hervezañ, a-enep d'al "redenn ruz-gell" a sav a-du gant impalaeriezh Rusia.

1 a-gevret gant strollad Makedoniz-Slaved Gres Vinojito.

## Daveoù

## Liammoù diavaez
*Lec'hienn ofisiel ar Strollad
Alan Breizh

**Alan Breizh** (ganet goude 981, marvet e 990), mab da Gwereg Breizh hag Aremburge Ankiniz, a oa kont Naoned da 7 vloaz, eus 988 betek e varv e 990. Neuze pa zeuas keloù e varv da Roazhon e voe aloubet kontelezh Naoned gant Konan an Tort, kont Roazhon, a voe anvet dug Breizh.

Hervez tud zo e oa bet dug Breizh. 

## Liammoù

*Kronikenn Naoned => Gallica http://gallica.bnf.fr/ark:/12148/bpt6k55624v
Jafrez VI

**Jafrez VI**, anavezet ivez evel *Geoffrey FitzEmpress* e saozneg, ganet d'an 3 a viz Mezheven 1134 e Rouen, ha marvet d'ar 27 a viz Gouhere 1158 e Naoned, a oa kont Anjev, Maine, ha Naoned eus 1156 betek 1158.

Mab e oa d'ar c'hont Jafrez V Plantagenêt ha da Matilda an Impalaerez.
Bertrada Montfort

**Bertrada Montfort** (1070-1117), merc'h da Simon Iañ Montfort ha da Agnes, kontez Evreux. 

Dimeziñ a reas da Foulk IV, kont Anjev. Ur mab o doe da vihanañ: Foulk V, lesanvet *Foulk Yaouank* (v. 1090 † 1144), a voe roue Jeruzalem. 
Skrapet e voe Bertrada e 1092 gant ar roue gall Fulup Iañ ha bevañ a reas gantañ. 

Mont a reas a-du gant ar manac'h Robert d'Arbrissel ha gantañ ez eas da leanez ha da sevel abati Fontevraud, en Anjev.
Roperzh II (Bro-C'hall)

**Roperzh II**, anvet ivez *Roperzh an Deol*, ganet en Orleañs war-dro 972 ha marvet e kastell Melun e 1031, a voe roue Bro-C'hall gant e dad, Huon Capet, adalek 987 da gentañ, hag e-unan war-lerc'h marv e dad da c'houde.

Mab e oa da Huon Capet hag Adelaid Akitania. Roue e voe e-unan eus 996 betek e varv e 1031. Unan eus ar pennoù kurunennet e oa er bloavezh mil enta.

Meur a dra a anavezer diwar e benn gant skridoù Helgaud, e vuhezskridour.

## Kenroue
Da gentañ e skoazellas e dad er brezelioù, evit kemer Laon, en 988-991.
Desket mat e oa, studiet en doa e Reims pa oa Gerbert Aurillac o kelenn eno.

## Relijion
Troet-bras e oa Roperzh II gant ar relijion, evel-se en deus tapet e lesanv.

E 1022, dre e urzh, met marteze broudet gant e wreg Konstanza Arle, e voe kondaonet d'ar marv un dousennad kloareien abalamour m'o doa prezeget mennozhioù disivoudel.

## Familh
Teir gwech e timezas.
*Eurediñ a reas e 988 da Rozala, merc'h Berengar II Italia. Kêr Montreuil-sur-Mer a voe degaset dezhañ da argouroù. Bloaz goude e kasas anezhi diwar e dro.
*E karantez e oa gant Bertha, merc'h Konrad, roue Bourgogn hag intañvez Odo Iañ, kont Bleaz. Met dre ma oant kendirvi ha dre ma oa Roperzh paeron d'ur bugel da Verta, e voe nac'het o eured gant ar pab Gregor V.
*Eurediñ a reas Roperzh gant Konstanza Arle e 1003. Seizh bugel o devoe, en o zouez Herri a renas goude e dad.

### Bugale Ropezh ha Konstanza
Seizh bugel o devoe Roperzh ha Konstanza

* **[[Advisa Auxerre]]** (1003-1063, kontez Auxerre** dimezet e [[1015]] da **Renaud Iañ Nevers**
* [[Huon II]] Bro-C'hall ([[1007]]-[[1026]]), o mab henañ, sakret e 1017 e [[Compiègne]], a voe kenroue gant e dad, met mervel a reas a-raok e dad 
e 1025, 
* [[Herri Iañ (Bro-C'hall)|Herri]] ([[1008]]-[[1060]]), sakret e [[Reims]] e 1027, daoust da enebiezh Constança a glaske lakaat he mab all Roperzh da roue.
* **Roperzh Iañ Bourgogn** ([[1011]]-[[1076]]), **dug Bourgogn** ha **kont Auxerre
* Eudes Bro-C'hall (1013-?), aet foll
* Adelaid Bro-C'hall (1009-1079), dimezet div wech:
**e 1027 da **[[Richarzh III Normandi]]** 
**hag e 1028 da **[[Baldwin IV Flandrez]]**
* Konstanza Bro-C'hall.

## Levrlennadur
* Christian Pfister: *Etudes sur le règne de Robert le Pieux (996-1031)*, Paris 1885

## Liammoù
*Diwar-benn ar roue gall Roperzh II
Heuvelland (kumun)

**Heuvelland** (flandrezeg kornôgel : *Euvelland*) zo ur gumun e Flandrez Belgia e rannvro Westhoek hag e proviñs Kornôg-Flandrez.


Heuvelland West-Flanders Belgium Map.svg|Lec'hiadur
Flag of Heuvelland.svg|Banniel
Blason Heuvelland.svg|Skoed


## Douaroniezh
* Gorread : 94,32 km²
* Poblañs (2022) : 7 991 a dud
* Stankter : 85 den/km²
### Ranngumunioù

* Dave : *Ruimtelijk structuurplan Heuvelland*.
### Kumunioù ha ranngumunioù stok ouzh '''Heuvelland'''

## Bered ar C'hommonwealth: ''Irish House Cemetery''

Ur vered ag ar Brezel-bed kentañ eo. Implijet e voe adalek miz Even 1917 betek dibenn miz Gwengolo 1918. Krouet e voe gant an 16 Rannarme Iwerzhonat. 33 soudard ag ar * 1st Gordon Highlanders *, bet lazhet e-kerzh an dagadenn bet graet gant an 3de Rannarme ouzh Wijtschate e miz Kerzu 1914, a voe douaret en-dro gant a Iwerzhoniz er vered nevez-savet e miz Even 1917.
Luskad evit Adaozañ Strollad Komunour Gres 1918-55

Al **Luskad evit Adaozañ Strollad Komunour Gres 1918-55** (e gresianeg: *Κίνηση για την Ανασύνταξη του ΚΚΕ 1918-55*), anavezetoc'h dindan anv ar gelaouenn embannet gantañ Ανασύνταξη ("Adaozadur"), a 'zo anv ur strollad komunour bihan oberiant e Gres bet krouet e 1996.

Ur strollad stalinour an hini eo implijet gante alies an termen "stalinour" ouzhpenn "marksour-leninour" evit komz eus o linenn bolitikel o-unan, gantañ da bal (ad)unvaniñ an holl strolladoù komunour e Gres en ur Strollad Komunour marksour-leninour nemetañ.

Krouet e oa bet ar Strollad p'en em deuzas Luskad evit Strollad Komunour Unvan Gres bet savet gant tud aet kuit eus Strollad Komunour Gres da geñver 1953-1956 o sevel a-enep da d'an adwelouriezh soviedel hag a-du gant linenn bolitikel Nikolaos "Nikos" Zac'hariadis gant komunourion c'hresianek en harlu en Unaniezh Soviedel ha e broioù sokialour all, ez-kadourion hag ofisierion Talbenn Dishualded Broadel (EAM)-Arme Dishualded Pobl Gres (ELAS).

Hervez Anasintaksi n'en deus Strollad Komunour Gres a-vremañ - ma vez graet "K"KE ('S"K"G') pe "K"KE('56) anezhañ gante - netra da welet gant ar strollad komunour "gwirion" betek 1955-1956 pa savas a-du gant an adwelouriezh soviedel ha hervez Anasintaksi e oa bet bratellet gant pennoù nevez ar Strollad Komunour ar Sekretour-Meur betel 1955, Nikolaos "Nikos" Zac'hariadis.

Hervez Anasintaksi eo bet tamallet Ludo Martens da vezañ ud adwelour marksouriezh ha herveze ec'h eo enep-staloinour al levr bet embannet gantañ, "Un autre regard sur Staline", bet awenet gant trotskouriezh, maoouriezh ha c'hrouchtchovouriezh.

Embannet e vez div wezh bep miz gant ar Strollad ar gelaouennig 4-fajenn Ανασύνταξη (*Anasintaks*; "Adaozadur").

Ezel eo Anasintaksi eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

N'en deus ket kemeret perzh er mouezhiadegoù gwezh ebet.

## Daveoù

## Liammoù diavaez
* Lec'hienn ofisiel ar Strollad
* Blogspot ''Anasintaksi''
* Blogspot ''Anasintaksi'' (e saozneg)
Léglise

** Léglise** (walloneg :*L' Eglijhe*) zo ur gumun e proviñs Luksembourg e Belgia.


Léglise Luxembourg Belgium Map.svg|Lec'hiadur


## Douaroniezh
* Gorread : 173,72 km²
* Poblañs (2022) : 5 705 a dud
* Stankter : 33 den/km²
Foulk Iañ

**Ur pennad [[Foulk]] a zo ivez.*

**Foulk I** (pe *Fulco*, pe *Foulk ar Rouz*), mab d'ar beskont Ingelger, ha moarvat da *Aelendis*, a oa kentañ kont Anjev eus 930 da 942.

Kent-se e oa bet beskont Anje (a-raok 898-930), beskont Teurgn (898-909), ha kont Naoned (909-919). 

Dimezet e oa da * [[Roscille Loches]] *, merc'h Garnier (Warnerius), aotrou Loches, ha Tescende, ha bugale o doa bet :

* Ingelger, marvet a-raok 929, lazhet moarvat e 927 en ur c'hrogad gant Vikinged. 
* Gui (Widdo), chaloni e Saint-Martin-de-Tours, hag eskob Soissons eus 937 da 973 
* Foulk II, kont Anjev. 
* Roscille Anjev, a zimezas da Alan II (lesanvet *Alan Barvek*), dug Breizh, ha mamm Gerberga Naoned. 

E 909, pa varvas Alan Iañ, dug Breizh, e voe roet beskontelezh Teurgn da Thibaud l'Ancien, ha dezhañ kontelezh Naoned. Gant-se e oa karget da stourm ouzh ar Vikinged hag ouzh ar Vrezhoned. 

Kemeret e voe Naoned gant ar Vikinged e 914, ha dilezel e wirioù war ar gontelezh a reas Foulk e 919. Miret e voe an anv a gont gantañ koulskoude, met ne voe anavezet nemet e 930.

Ar pep brasañ eus e vuhez a dremenas o vrezeliñ a-enep ar Vikinged. 

Meneg eus Foulk ar Rouz a zo e "Chronique des exploits des Comtes d'Anjou", skrivet eus 1100 da 1140 gant ur manac'h anjevat, war c'houlenn Foulk Rekin.

## Pennadoù kar
* Foulk
* Roscille

## Liammoù
* Konted Anjev 
* FranceBalade
* Foulk I "le Reux"
* Kronikenn konted Anjev
Roscille Anjev

**Roscille Anjev**, ganet war-dro 906, marvet war-dro 948, a oa merc'h da Foulk Iañ, kont Anjev, ha *Roscille Loches*, itron *Villandry*.

## Dimeziñ ha bugale
E 925 e timezas da Alan II, dug Breizh. Ur verc'h o doe : Gerberga Naoned .

## He breudeur
Tri breur he doa : 

**Ingelger Anjev*, lazhet en ur c'hogad ouzh ar Vikinged;
**Guy Anjev*, eskob Soissons, marvet en 973. 
*Foulk II, kont Anjev ha kont Naoned eus 958 da 960.

## Liamm diavaez
* http://a.decarne.free.fr/gencar/gencar.htm
Kuzuliadeg Etrebroadel ar Strolladoù hag Aozadurioù Marksour-Leninour

Daou aozadur marksour-leninour ez eus gante o-daou an hevelep anv (e saozneg *International Conference of Marxist-Leninist Parties and Organizations:  ICMLPO*):

* Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel): bodet enni strolladoù hag aozadurioù maoour ha;
* Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm): bodet enni strolladoù hag aozadurioù hoxhaour difennet gante linenn politikel Strollad Labour Albania
Gerberga Naoned

**Gerberga Naoned** a oa merc'h Alan II hag e wreg kentañ Roscille Anjev. Dimeziñ a reas da Yezekael Berengar, kont Roazhon. 

Ur mab o doe, Konan Iañ, lazhet e 992 en emgann Konkerel ouzh kont Anjev.

## Pennad kar
*Gerberga
Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm)

**Kuzuliadeg Etrebroadel ar Strolladoù hag Aozadurioù Marksour-Leninour (KESAML)** (e saozneg: International Conference of Marxist-Leninist Parties and Organizations: ICMLPO) a zo anv ur genwiadenn etrbroadel bodet enni meur a strollad komunour marksour-leninour difennet gante linenn enep-adwelourel Enver Hoxha ha Strollad Labour Albania.

Anvet e vez "Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm)" pe "Kuzuliadeg Etrebroadel ar Strolladoù hag Aozadurioù Marksour-Leninour (hoxhaour)" evit lakaat an diforc'h etrezi hag an aozadur all, maoour gantañ an hevelep anv "Kuzuliadeg Etrebroadel ar Strolladoù hag Aozadurioù Marksour-Leninour" anvet ivez hervez anv ar gelaouenn embnnet ganti "Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel)" pe "Kuzuliadeg Etrebroadel ar Strolladoù hag Aozadurioù Marksour-Leninour (maoour)".

Setu roll izili KESAML (U&S):
* Benin: *[[Strollad Komunour Benin]]*
* Brazil: *[[Strollad Komunour Dispac'hel (Brazil)|Strollad Komunour Dispac'hel]]*
* Burkina Faso: *[[Strollad Komunour Dispac'hel Voltaek]]*
* Chile, *[[Strollad Komunour Chile (Ober Proleter)]]*
* Kolombia, *[[Strollad Komunour Kolombia (Marksour-Leninour)]]*
* Aod an Olifant, *[[Strollad Komunour Dispac'hel Aod an Olifant]]*
* Danmark, *[[Strollad Komunour al Labourerion (Danmark)|Strollad Komunour al Labourerion]]*
* Republik Dominikan, *[[Strollad Komunour al Labour (Republik Dominikan)|Strollad Komunour al Labour]]*
* Ecuador, *[[Strollad Komunour Marksour-Leninour Ecuador]]*
* Frañs, *[[Strollad Komunour Labourerion Frañs]]*
* Alamagn, *[[Strollad Komunour Alamagn (Tarzh-an-deiz Ruz)]]*
* Gres, *[[Luskad evit Adaozañ Strollad Komunour Gres 1918-55]]*
* Iran, *[[Strollad Labour Iran]]*
* Italia, *[[Fulenn (Teorienn hag Ober)|Fulenn]]*
* Mec'hiko, *[[Strollad Komunour Mec'hiko (Marksour-Leninour)]]*
* Norvegia, *[[Bodad Marksour-Leninour Dispac'h]]*
* Spagn, *[[Strollad Komunour Spagn (Marksour-Leninour)]]*
* Tunizia, *[[Strollad Komunour Labourerion Tunizia]]*
* Turkia, *[[Strollad Komunour Dispac'hel Turkia]]*

Ez-izili:
* Albania, *[[Strollad Kumunour Albania (1991)|Strollad Kumunour Albania]]*
* Italia, *Aozadur evit Strollad Komunour Proleteriad Italia* (aet da get)
* Venezuela, *[[Strollad Banniel Ruz]]* (skarzhet diouzh KESAML (U&S) e 2005)

## Liammoù diavaez
* Lec'hienn ofisiel - war ar stern
* Lec'hien nann-ofisiel
Uetersen

**Uetersen** () zo ur gêr ag Alamagn, e pastell-bro Pinneberg, e land Schleswig-Holstein, hag enni 17 800 a dud o chom. Emañ Uetersen war lez ar stêr Pinnau.

## Gevellerezh
Uetersen zo gevellet gant:

*  Wittstock, Alamagn abaoe 1990
## Liammoù diavaez
* Lec'hienn ofisiel, en alamaneg
Beernem

**Beernem** (flandrezeg :*Beirnem*) zo ur gumun e Flandrez Belgia en Arondisamant Brugge hag e proviñs Kornôg-Flandrez.


Beernem West-Flanders Belgium Map.svg|Lec'hiadur
Beernem vlag.svg|Banniel
Blason Beernem.svg|Skoed


## Douaroniezh
* Gorread : 72,42 km²
* Poblañs (2022) : 15 966 a dud
* Stankter : 220 den/km²
Maharashtra

**Maharashtra** (Marathi: महाराष्ट्र distaget [mahārāṣṭra]), zo unan eus stadoù India, an eil vrasañ e-keñver poblañs (96,7 milion a annezidi e 2001), goude Uttar Pradesh. 
E kornôg ar vro emañ ha skeiñ a ra war Mor Oman. Mumbai (anvet Bombay gwechall) eo kêr-benn Maharashtra ; kêr-benn armerzhel India eo ivez.
 
Krouet e oa bet stad Maharashtra d’ar 1añ a viz Mae 1960, evit respont da c’houlennoù niverus e-touez komzerien ar marathi, a oa o chom dre eno. Stad kozh Bombay (a oa bet kresket e 1956, diwar-goust tammoù eus stad Haiderabad ha stadoù amezek all) a voe rannet e div stad : Maharashtra ha Gujarat, rannet hervez o yezhoù. 

Div yezh ofisiel zo e stad Maharashtra, an hindi hag ar marathi.

## Liammoù diavaez
* Lec’hienn ofisiel ar stad
Yaoundé

**Yaoundé** eo kêr-benn hag eil kêr vrasañ Kameroun (1 430 000 a annezidi e 2004) goude Douala. Emañ e-kreiz ar vro, ur 750 m bennak a-us live ar mor. 

Savet e voe Yaoundé e 1888 gant kenwerzhourien alaman, evit servijout da ziazez evit o c’henwerzh eus an ivor (an olifant). Aloubet e voe gant soudarded eus Belgia e-pad ar Brezel-bed kentañ ha goude ar brezel e teuas da vezañ kêr-benn Kameroun C'hall. Abaoe m’eo dizalc’h Kameroun ez eo kêr-benn ar stad.
Kerzu 2007 e Breizh

**[[Kronologiezh vloaziek evit Breizh]]**
:2006 e Breizh - **2007 e Breizh** - 2008 e Breizh

2007 e Breizh 
:Genver - C'hwevrer - Meurzh - Ebrel - Mae - Mezheven 
:Gouere - Eost - Gwengolo - Here - Du - Kerzu

## Miz Kerzu

## Yaou [[6 Kerzu|6 a viz Kerzu]]
* Embannet o deus an daou strollad politikel breizhek Frankiz Breizh hag UDB e oant oc’h en em unaniñ.

## Gwener[[14 Kerzu|14 a viz Kerzu]]
* Un « teñzor » eus mare an Osismied, ennañ kantadoù a bezhioù moneiz eus 300 kent J.K., zo bet kavet e Lanniskad, pa oad o toullañ an douar e-ser al labourioù evit sevel hent meur Kreiz Breizh. 

__NOTOC__
Erc'h

An **erc'h** a zo ur rumm eus ar glaveier (pe kouezhadurioù) a gouezh diouzh ar c'houmoul dindan stumm kementadoù bras elfennoù dour kristalinet a reer fulennoù-erc'h (ha meur a c'her all: malvennoù-erc'h, pluennoù-erc'h...) eus outo. Ur wech kouezhet war an douar e e c'hellont ober ur gwiskad gwenn ha blot war al leurenn-douar hag an traoù savet warni ivez. Pa kouezh an erc'h e vez dañjer war an hentoù pe diwar ar seurt deñvalijenn a vez degaset gant rideoz ar fulennoù-erc'h pe diwar an dañjer riklañ (tud ha kirri). 

## Krouidigezh ar fulennoù-erc'h
Krouet e vez an **erc'h** diwar an aezhenn pa'z a da skorn war-euun e-kreiz ur goumoulenn peurvuiañ. Ar strink graet gant an dour kristalinet a zo un nebeud millimetrad o ment ha war 6 ahel simetriezh e kasont brankennigoù. Lod a c'hell bezañ meur a santrimetrad hed.
Pep elfennig a ya d'ober ur fulenn-erc'h a zo ken boull hag an dour glan, met pa vez dasskedet ar gouloù war pep hini anezho e seblantont bezañ gwenn, nemet pa vezont saotret gant an ampurentezoù.

### Mentoniezh

Ur fulenn-erc'h stummet mat he deus 6 brankennig ha pep hini anezho he deus brankennigoù graet gant brankennigoù all, atav o skeiñ a-hed 6 ahel hag o c'haolañ pep tro. An holl a ya d'ober ur c'hwec'htaleg, unan eus al liestalegoù reolek.

Koulskoude n'eo ket ken reoliek stummoù ar fulennoù-erc'h ha n'int ket holl ken brav ha war ar skeudennoù a c'heller gwelout pa vank dezho brankennigoù hag e c'hellont kaout neuz bannoù, spillhennoù, kensturdalegoù (parallelepipedennoù) ha pladennoù. Da 2° Celsius pe war-dro e c'hell bezañ krouet fulennoù-erc'h gant 3 ahel, met rouez-tre eo. Pa'z a an temperadur etre 0° ha - 3 ° Celsius ez eont da neuz ur vleunienn 6 petalenn ganti hag etre - 5° ha - 10° e weler seurt pladennigoù pe spilhennoù pe vannoù toull hag etre - 10 ° ha - 22°e teu d'ar strink neuz ar bleunioù en-dro. Dindan - 22° e teu ur seurt prismoù bihan.
M'eo bet krouet ar strink war-dro - 5° ha m'eo aet an temperadur pe uheloc'h pe izeloc'h e weler bannoù gant ur vrankennig war o fennoù. Dindan demperadurioù izel-tre ez a ar fulennoù-erc'h da vezañ plat, met gant brankennigoù o c'haolañ c'hoazh.

Div varteazeadenn bennañ a zo bet roet evit displegañ simetriezh ar fulennoù-erc'h reoliek:
# Ditouroù a vije eskemmet etre pep a vrankennig o tiwanañ ken e kresk pep elfenn strink. Dre stennadur ar gorreoù e c'hellfe bezañ treuzkaset an ditouroù;
# Ar varteazedenn degemeretañ: diwar variadennoù tizh an temperadur e teufe ar gaolañ hervez c'hwec'h roud. Diouzh ur respont d'an endro e teufe ar fenomen;
Ar c'hwec'h roud a zeu eus framm orin ar strink ha koulskoude n'eus ket bet kavet un displegadenn evit ar strink gant tri roud. 

Lavaret e vez alies n'eus fulenn-erc'h heñvel-mik ouzh unan all, met n'eo ket ul lezenn prouet en un doare skiantel pa n'eus ket abeg ne vije ul lodenn anezho o kreskiñ dindan kondisionoù heñvel ha pa vefe dre ar chañs. Ur glaskerez o labourat evit ar "Kreizenn Vroadel evit an Enklask war an Aergelc'h" ar Stadoù-Unanet en deus kavet prismoù erc'h heñvel-mik, met ne oant ket strinkennoù reoliek koulskoude.
Heroicus

**Heroicus** a oa abad Redon war-dro dibenn an Xvet kantved. N'eus anv ebet anezhañ e Dihellaoueg Redon, ha n'eus meneg ebet eus akta ebet entre 924 ha 990. Hervez Kronikenn Naoned e oa medisin ha pistriet en dije Gwereg Breizh, kont Naoned, war c'houlenn Konan an Tort, kont Roazhon. 

Neuze e vije bet abad tre a-raok *Thebaldus* (pe *Tepot*) anavezet dre un akta e 990.
Strollad Komunour Benin

**Strollad Komunour Benin (SKB)** (e galleg: *Parti Communiste du Bénin: PCB*) a zo anv ur strollad komunour marksour-leninour bet krouet e Benin e 1977 gant Unvaniezh Komunourion Dahomey. 

Pascal Fantodji eo Kentañ-Sekretour ar Strollad, embannet gantañ ar gelaouenn *La Flamme*.

Ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Anvet e oa bet ar Strollad da gentañ *Parti Communiste du Dahomey* ("Strollad Komunour Dahomey") evel ur strollad er-maez eus al lezenn a stourme dre guzh a-enep da renad Kerekou. Dont a reas da vezañ ur Strollad lezennel d'an 17 a viz Gwengolo 1993.

E dilennadegoù Parlamant Benin bet dalc'het e 1995 ec'h eas gant SKB un dileuriad. Hag en dilennadegoù evit Prezidant ar vro e 1996 e tapas Pascal Fantodji 17.977 mouezh (1,08%).

E 1998 da heul kudennoù ideologel diabarzh e oa bet skarzhet diouzh ar Strollad Magloire Yansunnu krouet gantañ bloaz war-lerc'h Strollad Komunour Marksour-Leninour Benin.

## Liammoù diavaez
* La Flamme
Limbourgeg

Ur yezh frankek-izel eus ar strollad germanek-izelvroek eo al **limbourgeg**..

## Renkañ
Al limbourgeg a zo, evel an izelvroeg, ur yezh eus familh ar yezhoù germanek.

## Tachenn
Komzet e vez al limbourgeg er rannvro etre Eupen, Düsseldorf, Köln, Aachen, Maastricht hag Hasselt.

## Statud ofisiel
* En Izelvroioù he deus ar statud a *streektaal*, yezh rannvroel e proviñs Limbourg.
* E Belgia, eo anzavet he statud a "yezh rannvroel" ag ar vro gant Kumuniezh c'hall Belgia.

## Skritur
Gant al lizherenneg latin e raer evit skrivañ al limbourgeg.

## Gwelet ivez
* Yezhoù germanek

## Liammoù diavaez
* ''Ethnologue''
Strollad Komunour Dispac'hel Voltaek

Ar **Strollad Komunour Dispac'hel Voltaek** (in galleg: *Parti communiste révolutionnaire voltaïque*, PCRV) a 'zo anv ur strollad komunour marksour-leninour bet krouet e Burkina Faso e 1978 da heul un disrann e diabarzh an Aozadur Komunour Voltaek.

Sevel a reas ar Strollad a-du gant linenn politikel Enver Hoxha ga Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm)

Sevel a reas a-du gant an "Dispac'h Broadel Demokratel ar Bobl" (RNDP) hag a-enep da c'houarnamant dispac'hel Thomas Sankara ha diwar se ec'h em em disrannas ar strollad ha savet gant lod eus an izili aet kuit dioutañ Bodad Komunour Burkinabe.

Embannet e vez gat ar Strollad ar gelaouenn *Bug-Parga*.

## Liammoù diavaez:
* Lec'hienn ofisiel ar Strollad (liamm marv?)
* Danvez ha pennadoù bet embannet gant ar Strollad
Zuienkerke

**Zuienkerke** (flandrezeg : *Zuunkerke*) zo ur gumun e Flandrez Belgia en arondisamant Brugge hag e proviñs Kornôg-Flandrez.


Zuienkerke West-Flanders Belgium Map.svg|Lec'hiadur
Zuienkerke vlag.svg|Banniel
Blason ville be Zuienkerke.svg|Skoed


## Douaroniezh
* Gorread : 48,90 km²
* Poblañs (2022) : 2 709 a dud
* Stankter : 55 den/km²
Strollad Komunour Chile (Ober Proleter)

**Strollad Komunour Chile (Ober Proleter): SKC (OP)** (e spagnoleg: *Partido Comunista Chileno (Acción Proletaria): PCP (AP)*) a 'zo anv ur strollad komunour marksour-leninour bet krouet e Chile e 1979 da heul un disrann e diabarzh ar Strollad Komunour Dispac'hel.

Sevel a reas ar Strollad a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Eduardo Artés eo Kentañ-Sekretour ar Strollad.

Embannet e vez gant ar Strollad ar gelaouenn *Acción Proletaria* ("Ober Proleter").

E 1984 e teuas da vezañ unan eus izili Kenurzhiadeg an Aozadurioù Dispac'hel (*Coordinadora de Organizaciones Revolucionarias*) hag ezel eo SKC (OP) hiziv eus Juntos PODEMOS ("A-gevret e c'hallomp") hag e 2002 en em ezelas ivez ouzh Frente "Unidos Venceremos". .

Dre ma n'emañ ket enskrivet ar Strollad war roll ofisiel ar strolladoù politikel n'hall ket kemer perzh er mouezhiadegoù.

## Liammoù diavaez:
*Lec'hienn ofisiel ar Strollad
Strollad Komunour Kolombia (Marksour-Leninour)

**Strollad Komunour Kolombia (Marksour-Leninour)** (e spagnoleg: *Partido Comunista de Colombia (Marxista-leninista)*) a 'zo anv ur strollad komunour marksour-leninour bet krouet e Kolombia tro-dro da 1965 da heul un disrann e diabarzh Strollad Komunour Kolombia.

Da gentañ-penn e oa anezhañ ur strollad maoour met da c'houde e savas a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Ur bagad armet kuzh ez eus ivez stag ouzh ar Strollad, Arme Dishualded ar Bobl (*Ejército Popular de Liberación: EPL*).

E 1990 e tivizas an darn vrasañ eus pennoù Strollad Komunour Kolombia (Marksour-Leninour) en em rentañ d'ar gouarnamant, savet gante da heul ar strollad Spi, Peoc'h ha Frankiz (*Esperanza Paz y Libertad: ESPALI*).
Roscille Bleaz

:*Ur pennad [[Roscille]] zo ivez*.
**Roscille Bleaz**, ganet en 925, a oa merc'h da *Tepot Kozh*, kont Bleaz ha Chartrez, ha da *Richilde de Gothie*.

Ur breur he doa : Tepot Iañ, kont Bleaz, lesanvet *Tepot an Trucher*. 

## Dimezioù ha bugale
En 948 e timezas da Alan II, dug Breizh, e Bleaz. Ur mab o doe: 
*Drogon Naoned, anvet ivez *Dreux*, ganet en 950, a vo kont Naoned, hag a varvo en 958. 
En 952 e varvas he fried Alan. 

En 954 ec'h addimezas an intañvez da Foulk II. Hag ar pried nevez da deurel e grabanoù war kontelezh Naoned en anv Drogon, mab Alan II. 

Mervel a reas Drogon en Angers en 958, n'ouzer ket re vat penaos, pistriet e vije bet gant e leztad Foulk II, a zeuas da vezañ kont Naoned ha dug Breizh betek 960.

Evit *Roscille Bleaz* n'ouzer ket pegoulz e varvas. 

## Liamm diavaez
* http://a.decarne.free.fr/gencar/gencar.htm
* http://gw.geneanet.org/index.php3?b=josselin16&lang=fr;p=roscille;n=blois+de
Strollad Komunour Dispac'hel Aod an Olifant

**Strollad Komunour Dispac'hel Aod an Olifant** (e galleg: *Parti Communiste Révolutionnaire de Côte d'Ivoire: PCRCI*) a 'zo anv ur strollad komunour marksour-leninour oberiant en Aod an Olifant.

Sevela ra a-du gant linenn politikel Enver Hoxha gant Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Embannet e evz gant ar Strollad ar gelaouenn *Révolution Prolétarienne*.

Achy Ekissi a zo bet e penn ar Strollad abaoe 1990.
Aulus Plautius

**Aulus Plautius** a oa ur jeneral roman a gasas en-dro aloubadeg Enez Vreizh, e 43 goude J.K. Anvet e oa bet gant an impalaer Claudius II. Kentañ gouarnour roman an enezenn e voe neuze eus 43 da 47. 

An arme renet gantañ da aloubiñ Preden a yae d'he ober : al *[[Legio II Augusta]]* (Eil strollad an Impalaer), a zeue eus *[[Argentoratum]]*, al *[[Legio XIV Gemina]]* (Parzekvet strollad 'adsavet'), a zeue eus *[[Mainz|Mogontiacum]]*, al *[[Legio XX Valeria Victrix|Legio XX Valeria]]*, a zeue eus *[[Neuss|Novaesium]]*, hag al *[[Legio IX Hispania]]* (Navet strollad Spagn), a zeue eus Pannonia.

Trec'h e voe 
* war Caratacos ha Togodumnos war ar stêr Medway
* war Caratacos war ar stêr Tavoez, e-lec'h ma savas ar c'hamp *Londinium* 
* war Caratacos, gant Claudius, e *Camulodunum* (Colchester). Eno e tiazezas e gêr-benn hag e savas un templ en enor da Glaudius.

E 61e voe trec'h war ar rouanez Boudika a oa emsavet enep d'ar Romaned.
Strollad Komunour al Labour (Republik Dominikan)

**Strollad Komunour al Labour** (e spagnoleg: *Partido Comunista del Trabajo: PCT*) a 'zo anv ur strollad komunour marksour-leninour bet krouet er Republik Dominikan e 1980 da heul un disrann e diabarzh al Lusk Poblek Dominikan (MPD).

Sevel a ra a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Manuel Salazar eo Sekretour-Meur ar Strollad ma vez embannet gantañ ar gelaouenn *Lucha* ("Stourm").

Kemer a ra perzh er mouezhiadegoù dre al Luuskad evit Dishualded, Unaniezh ha Kemm, 0,32% eus ar mouezhioù en dilennadegoù diwezhañ.

## Liammoù diavaez
*Lec'hienn ofisiel ar Strollad
Strollad Komunour Mec'hiko (Marksour-Leninour)

**Strollad Komunour Mec'hiko (Marksour-Leninour)** (e spagnoleg: *Partido Comunista de México (Marxista-Leninista)*) a 'zo anv ur strollad komunour marksour-leninour oberiant e Mec'hiko.

Sevel a ra a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Embannet e vez gant ar Strollad ar gelaouenn *Vanguardia Proletaria* hag ar gelaouenn deorikel *Politica*.

## Liammoù diavaez:
* Lec'hienn ofisiel ar Strollad
Roscille

**Roscille**, zo anv meur a vaouez en istor Anjev ha priñselezhioù frank al Liger war-dro an Xvet kantved.

## Yezhoù all
**Roscilla*, hervez ar stumm saoznek,
**Rozella*, en italianeg

## Tud
Anaout a reer:

*Roscille Loches, gwreg Foulk Iañ, kont Anjev, mamm Foulk II, ha Roscille Anjev
*he merc'h Roscille Anjev, merc'h da Foulk Iañ, kont Anjev, a voe pried kentañ Alan II, dug Breizh,
*Roscille Bleaz (ganet e 925, marvet goude 954), a voe eil pried Alan II, dug Breizh, hag a addimezas da Foulk II, kont Anjev.
Timbroù Anjouan

Un enezenn e Kanol ar Mozambik eo Anjouan (“Ndzouani” e komoreg), unan e-kreiz an enezeg Komorez. 

E 1866 e kouezh Anjouan dindan gwarezi Bro-C’hall. Un drevadenn c’hall eo adalek 1912, pa ya ar sultanelezh d’an traoñ.

Enezeg Komorez zo dizalc’h diouzh Bro-C’hall e 1975, hag Anjouan ur rann eus ar Republik yaouank (kontrol da Enez Mayotte a chom tiriad tramor ar Stad-C’hall).

E 1997 avat ec’h embann tud inizi Anjouan ha Moheli int dishual diouzh Komorez a-raok kavout un emglev e dibenn 2001 ha krouiñ gant Moheli hag Enez Komorez Veur an Unvaniezh ar Gomorez (“Udzima wa Komori” e komoreg pe “Union des Comores” e galleg).

E 1892 e teu er-maez timbroù boutin ar rummad “Navigation et Commerce” a Vro-C’hall gant ar meneg “Sultanat d’Anjouan”. 

E 1912 ez eus lakaet gwerzh ur rummad timbroù soulgarget da vezañ implijet e Madagaskar koulz hag en Enezeg Komorez. Timbroù an Enez Veur a vo degemeret gant ar Postoù warlerc’h.

Adalek 1950 ez eo timbroù Komorez a vez implijet. E 1997 avat e vefe bet embannet timbroù kemedel dindan anv « Etat d’Anjouan ». N’int gwiriaekaet gant Unvaniezh Postoù ar Bed.

## Pennad kar
*Timbroù Komorez

## Liamm

*Pennad diwar-benn Timbroù Anjouan e 1997 (e galleg) : mont di
Roscille Loches

**Roscille Loches**, merc'h *Garnier* (Warnerius), aotrou Loches, ha Tescende, a zimezas da Foulk Iañ, kont Anjev, ha meur a vugel he doe: 
*Ingelger, marvet a-raok 929, lazhet moarvat e 927 en ur c'hrogad gant Vikinged.
*Gui (Widdo), chaloni e *Saint-Martin-de-Tours*, hag eskob Soissons eus 937 da 973 
*Foulk II, kont Anjev
*Roscille Anjev, pried kentañ Alan II, dug Breizh, ha mamm Gerberga Naoned. 

## Pennadoù kar
*Roscille
Timbroù Labuan

Labuan (pe Pulau Labuan e malayeg, skrivet e jawieg : لابوان) zo anezhañ un tiriad kevreadel eus Malaysia, bet gwechall ur rann eus proviñs ar Sabah. Un enezeg eo, o vezañ un enezenn vras (75 km²) ha c’hwec’h bihanoc’h, e-tal Sabah ha sultanelezh Brunei.

E 1840 ez eo aloubet an enezenn, didud eo d’ar c’houlz-se, gant ar Saozon. Fellout a ra dezho ober eus Labuan un diazezenn evit brezeliñ a-enep ar vorlaeron, ha diwezhatoc’h, staliañ ur fun etre Singapour ha Hong Kong. 

Roet eo al Labuan d’ar Saozon gant Brunei e 1846. E 1848 e teu da vezañ ez-ofisiel trevadenn ar Rouantelezh-Unanet, a-raok bezañ staget ouzh Borneo an Norzh d’ar 1añ a viz Genver 1890, hag ouzh Tiriadoù ar Strizh-mor (*Strait Settlements*e saozneg) d’an 30 a viz Here 1906. Aloubet eo ar vro gant ar Japaniz etre miz Kerzu 1941 ha miz Even 1945. Staget e vo ouzh Borneo an Norzh d’ar 15 a viz Gouere 1946, hag ouzh Stad Sabah e 1963, anezhi ur rann eus Malaysia.

E 1864 ez a en-dro ur burev-post e Labuan. Timbroù-post India ha re Hong Kong zo bet graet gante hep na vefe boutin an implij anezho : douetañs zo e vezent degaset diouzh ar c’hevandir gant hiniennoù, ha n’int ket bet lakaet e gwerzh e Labuan. Da Singapour e veze kaset al lizhiri da vezañ dasparzhet pelloc’h. 

Adalek 1867 e vez implijet ez-ofisiel timbroù Tiriadoù ar Strizh-mor e Labuan, a-raok moulañ timbroù a-espres kaer. Tresadenn poltred mil anavezet ar Rouanez Viktoria I zo da arvestiñ ouzh timbroù kentañ Labuan e miz Mae 1879, met dic’hortoz eo an alc’hwez el lizherennegoù arabek ha sinaek a weler e-kichen ar meneg "LABUAN POSTAGE".

An diouer a dimbroù a gas ar velestradurezh da voulañ soulgargoù liesseurt, da advoulañ un darn eus an timbroù gant livioù nevez. Tra ma oa engravet an timbroù orin, ar re ziwhezañ (miz Ebrel 1894) zo savet hervez teknik ar maendresourezh.

Adal miz Mae 1894, tresadennoù Borneo an Norzh zo bet moulet gant livioù liesseurt, gant "LABUAN" engravet pe soulgarget war an timbroù. D’ar 24 a viz Gwengolo 1896 ez eo lakaet e gwerzh un timbr soulgarget "1846 / JUBILEE / 1896" evit lidañ 50vet deiz-ha-bloaz implij timbroù Borneo an Norzh soulgarget.

An timbr diwezhañ embannet e 1902 evit al Labuan zo ar meneg LABUAN COLONY  warnañ ha diskouez a ra ur gurunnenn. Goude bezañ bet staget ouzh Tiriadoù ar Strizh-mor (“Straits Settlements” e saozneg) e 1906 e paouez Labuan a embann timbroù nevez dindan e anv. Ar restadoù a vo implijet e-pad ur prantad-amzer c’hoazh, un tamm mat anezho o vezañ lakaet e gwerzh evit an dastumerion. N’int ket priziet kêr bremañ neuze.

Timbroù Tiriadoù ar Strizh-mor (“Straits Settlements”) a vo implijet adal 1906.
Drogon

**Drogon** zo anv meur a zen er Grennamzer, e Breizh evel e Bro-C'hall. Bez' e vije pe un anv frankek, evel an darn vrasañ eus anvioù an noblañsed en amzer-se, pe un anv a orin galianek liammet ouzh anv kêr Dreux.

## Er yezhoù all
**Drogo* e latin hag e saozneg
**Drogon*, *Drogo*, *Dreux*, e galleg
**Drogone* en italianeg

#### 
*Drogon, dug Breizh ( 952? - 958)
Dont a rafe an anv Le Drogo eus anv Drogon. Daou vreur marc'hhouarnerien o deus brudet an anv:
*Ferdinand Le Drogo
*Paul Le Drogo

#### 
*Drogon Champagn (670-708), duk Champagn, mab da Pepin Herstal ha Plektrudis
*Drogon, (?-† war-lerc'h 753), mab da Carloman, ha mab-bihan da Karl Martel. Pa voe dilezet ar galloud gant e dad e voe kemeret gant e eontr Pepin Grenn
**Drogon*, ur mab da Pepin III
*Drogon, pe Drogon Metz, eskob Metz, (17 a viz Mezheven 801- 8 a viz Kerzu 855) mab bastard Karl Veur hag e serc'h Regina
*Drogon Mantes (996-1035), kont *Véxin*
*Drogon Hauteville, kont Apulia ha Calabria (1046-1051)
*Sant Drogon, (1105-war-dro 1186), penitiour gall

#### 
* Castle Drogo, ur maner e Devon

## Lennegezh
*Drogo Baggins, un Hobbit e levrioù J. R. R. Tolkien
Strollad Labour Iran

**Strollad Labour Iran** (e farsieg: حزب کار ایران *Hezb-e Kar-e Iran*) a 'zo anv ur strollad komunour marksour-leninour oberiant en Iran.

Ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm)

Embannet e vez gant ar Strollad ar gelaouenn طوفان (*Toufan*; "Liñvadenn")

## Liammoù diavaez
* Toufan
Strollad Komunour Labourerion Frañs

**Strollad Komunour Labourerion Frañs** (e galleg: *Parti Communiste des Ouvriers de France, PCOF*) a 'zo anv ur strollad komunour marksour-leninour krouet e Frañs e 1979.

Sevel a ra a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).

Embannet e vez gant ar Strollad ar gelaouenn *La Forge* ("Ar Govel").

## Liammoù diavaez:
*Lec'hienn ofisiel ar Strollad
Karloman (mab Karl Martel)

**Karloman** (715? 716?–754) a oa mab henañ Garl Martel ha Hrotruda Trier, ha breur da Pepin Grenn.

Maer ar palez e oa en Aostrazia (741-747). Dilezel a reas ar garg evit mont da vanac'h da Venez Cassino.

Ur mab en doa, anvet Drogon, met ne voe ket lezet da gemer ar galloud gant e eontr Pepin.

## Istor
E 741 e voe anvet maer ar palez, ha ren a rae war Aostrazia, rouantelezh Alemania, ha Turingen. hep kaout an anv a roue avat. Stourm a reas ouzh an Alamaned, pobloù Akwitania, re Bavaria, hag ar Saksoned. Trec'h e voe atav.

Degas a reas kemm ha kempenn en Iliz gant skoazell an eskob Bonifas, a oa gwarezet gantañ, hag e 744 e roas dezhañ douaroù bras da sevel abati Fulda en 747.

## Skoazell d'an Iliz
Adalek Concilium Germanicum 742, kentañ kuzul-meur an eskibien c'herman, e strivas da wellaat doareoù-bevañ ar veleien, da wareziñ madoù an Iliz, ha kadorioù an eskibien a veze re alies etre daouarn tud nann-kloer. Eno e voe divizet e oa difennet d'ar gloer kaout armoù, na kaout merc'hed en o zier. Embannet e voe o devoa da gefridi enebiñ ouzh ar c'hredennoù pagan

E-kerzh ur veaj da Roma e c'houlennas bout beleget digant ar pab Zac'harias. Dilezel ar galloud a reas neuze hag e lezel gant e vreur Pepin, a renas e-unan diwar neuze. Sevel a reas ur manati e Menez Soracte en Italia, hag en em dennañ en abati Monte-Cassino. Perak e reas kement-se? Breud ha kaoze e-leizh zo bet gant an istorourien. Darn a wel aze un dro-widre gant Pepin. Re all a lavar e oa deol ken e oa. Hervez ur vojenn e vije en em dennet eus ar bed evit ober pinijenn war-lerc'h lazhadeg Cannstatt en Alamania. Kaset e voe da Vro-C'hall en 753 evit ober ur gefridi a beoc'h, ha mervel e Vienne en Daofine en 754. Beziet e voe en abati Monte-Cassino.

## E lignez

 ┌─ Pepin Herstal (° wd 635 - † 714), maer ar palez en Aostrazia (° wd 680), maer ar palez en Neustria (687), maer ar palez en Bourgogn (687), dux et princeps Francorum. 
 ┌─ Karl Martel (° wd.685 - † 741), maer ar palez en Aostrazia (719), maer ar palez en Neustria (719), maer ar palez en Bourgogn (719). 
 │ └─ Alpaïde de Bruyères (?-?). 
 │
 Karloman
 │
 │ ┌─ X
 └─ Hrotruda Trier (?-?). 
 └─ X

 Karloman
 dimezet da n'ouzer piv 
 │
 ├─Drogon (?- † ap.753), pellaet diouzh ar galloud gant e eontr Pepin III.
 └─''sant Siakr'' (?- † 787), abad Cimiez

## Notennoù


## Levrlennadur

* Jean-Charles Volkmann, *Bien Connaître les généalogies des rois de France* ISBN 2-87747-208-6
* Michel Mourre, *Le petit Mourre. Dictionnaire d'Histoire universelle* ISBN 978-2-04-732194-2 
* Geneviève Bührer-Thierry, L'Europe carolingienne (714-888), Paris, SEDES, 1999, ISBN 2-7181-9058-2
Drogon (mab Karloman)

**Drogon** (?-† war-lerc'h 753), a oa mab da Garloman, maer ar palez en Aostrazia, ha mab-bihan da Garl Martel. 

Dilezel ar galloud a reas e dad da vont da vanac'h. Drogon an hini a zlee kaout ar garg neuze, met kemeret e voe gant e eontr, Pepin Grenn .
Eontr

Breur tad unan bennak, pe breur mamm unan bennak, eo an **eontr** en hor c'hevredigezh (pe ar **yontr** hervez doareoù distagañ broioù zo). 
Graet e vez moereb pe tintin eus ur vaouez, dezhi an hevelep darempredoù kerentiezh gant un den. Dre astenn e vez gret *eontr* ivez eus pried ar voereb. Un niz pe un nizez a vez graet eus unan gant ar memes liamm kerentiezh sellet en tu kontrol. 

Gallout a reer ober gant **eontr** dre zoujañs evit mont ouzh unan koshoc'h hep na vefe tamm liamm kerentiezh (gant amezeien, tud anavezet, da skouer, evel gant estrañjourien rik), e kalz kevredigezhioù evel e Nigeria, India, Pakistan ha Sina da skouer. Graet e veze evel-henn ivez diouzh reolennoù sevended hengounel Breizh-Izel.

## Brezhoneg
*ar *eontred-kordenn*: an archerien
**Le Yontre*, anv-tiegezh diwar ar ger brezhonek.

## Lennegezh
**An Eontr Vania*, gant Anton Tchec'hov
**Lochenn an Eontr Tom*, gant Harriet Beecher-Stowe
*Tristana, gant Benito Pérez Galdós, ma timez ar plac'h yaouank d'hec'h eontr don Lope.
**Uncle Dynamite*, gant P. G. Wodehouse

## Filmoù
**Mon oncle*, gant Jacques Tati
**Mon oncle Benjamin*, gant Edouard Molinaro, c'hoariet gant Jacques Brel.

## Tudennoù all
*Uncle Sam, tudenn krouet diwar al lizherennoù *US AM(erica)*;
**Uncle Ben*, merk kenwerzhel ur riz.

## Pennadoù kar
*moereb
*kenderv
Moereb

**Moereb** un den eo c'hoar pe c'hoar-gaer d'e vamm pe d'e dad. An niz hag an nizez a vez graet eus an den-se. Ar voereb-kozh eo c'hoar d'e vamm-gozh pe d'e dad-kozh.

*Tintin* a vez lavaret ivez. An eontr eo kevatal ar voereb evit ar baotred. 

## Lennegezh
* *Aunt Polly*, tintin Tom Sawyer, e romant Mark Twain
* *Tintin Anna*, gant Ernest ar Barzhig
* *Travels with My Aunt* (*Beajoù gant ma moereb*), Graham Greene
* *La tia Julia y el escribidor* (*Moereb Julia hag an duer paper*), romant gant Mario Vargas Llosa